钦定古今图书集成/明伦汇编/氏族典/第494卷 > 《廖用贤尚友录》 > 郑容
## 钦定古今图书集成/明伦汇编/氏族典/第494卷 > 《廖用贤尚友录》 > 郑容

按乐资《春秋传》：秦始皇使郑容将入函关，见华山上
有素车白马，疑其鬼神，熟视稍近，问郑容曰：“安之？”答
曰：“之咸阳。”素车上人曰：“吾华山使，愿托一牍书，致镐
池君所。子之咸阳，道过镐池，见一大梓树，以石击树，
必有应者，即以书与之。”郑容如其言，以石击梓树，果
有人来取书。